《送简长师陪黄史君》
宋代·释尚能

相送随旌旆，离情亦万端。霜洲枫落尽，水馆月生寒。

接话尝茶遍，联诗坐漏残。归期在岩屋，郡邸想留难。

作者简介：释尚能，浙右诗僧（《宋朝事实类苑》卷三七引《杨文公谈苑》）。真宗天禧年间为东京左街讲经文章，应制同注御，赐紫（《四明尊者教行录》卷六）。曾以诗谒杨亿，与简长、孙仅等有交谊。今录诗八首。